Grażyna Gęsicka

Grażyna Gęsicka, fraŭline Grażyna Dusyn (naskiĝis la 13-an de decembro 1951 en Varsovio, mortis la 10-an de aprilo 2010 en Smolensk) estis pola sociologino kaj politikistino, ministrino pri regiona evoluo en la registaroj de Kazimierz Marcinkiewicz kaj Jarosław Kaczyński, deputitino de Sejmo.

 Profesia agado 
Filino de Jan kaj Adela Dusyn. En 1974 finis studojn en Sociologia Instituto ĉe Varsovia Universitato. En 1985 doktoriĝis pri homaj sciencoj kadre de sociologio.

Laboris kiel adjunkto en Sociologia Instituto de Varsovia Universitato (1985–1993). Membris en Pola Sociologia Asocio kaj Association Internationale des Sociologues de Langue Française. Aŭtorino kaj kunaŭtoro de libroj kaj pli ol 30 artikoloj en polaj kaj eksterlandaj sciencaj revuoj. Publikigis i.a. Regionalne fundusze inwestycyjne (Regionaj investaj fondaĵoj; 1997), Partnerstwo w rozwoju lokalnym (Partnereco en loka disvolvado; 1996).

Ŝi pereis en la katastrofo de la pola aviadilo TU-154M en Smolensk.

Kategorio:Polaj politikistoj
Kategorio:Viktimoj de la kraŝo de la pola prezidenta aviadilo en 2010
Kategorio:Naskiĝintoj la 13-an de decembro
Kategorio:Mortintoj la 10-an de aprilo